CELEX: 62010TN0338
Language: hu
Date: 2010-08-18 00:00:00
Title: T-338/10. sz. ügy: 2010. augusztus 18-án benyújtott kereset — Bizottság kontra Tornasol Films

23.10.2010   
            
            
               HU
            
            
               Az Európai Unió Hivatalos Lapja
            
            
               C 288/47
            
         
      2010. augusztus 18-án benyújtott kereset — Bizottság kontra Tornasol Films
      (T-338/10. sz. ügy)
      ()
      (2010/C 288/89)
      Az eljárás nyelve: spanyol
      
         Felek
      
      
         Felperes: Európai Bizottság (képviselők: A.-M. Rouchaud-Joët meghatalmazott, segítője: R. Alonso Pérez-Villanueva ügyvéd)
      
         Alperes: Tornasol Films, SA (Madrid, Spanyolország)
      
         Kereseti kérelmek
      
      
                  —
               
               
                  A Törvényszék kötelezze az alperest 19 554,00 euró és 2009. április 14-től 5 %-os kamatlábbal számított késedelmi kamat felperes részére való megfizetésére;
               
            
                  —
               
               
                  a Tornasol Films S.A.-t kötelezze a jelen eljárásban felmerült valamennyi költség viselésére.
               
            
         Jogalapok és fontosabb érvek
      
      A jelen kereset tárgya a MEDIA Plus program keretében a Bizottság és az alperes között létrejött szerződés állítólagos megszegése.
      Az említett szerződés rendelkezései szerint a kedvezményezett köteles a közösségi támogatás címén kapott összeggel megegyező összeget külön számlán elhelyezni a gyártás kezdetétől számított 30 napon belül, és köteles benyújtani a Bizottságnak az említett összeg újbóli befektetésére vonatkozó tervet szintén a gyártás kezdetétől számított hat hónapon belül.
      Keresete alátámasztására a felperes a következőket adja elő:
      
                  —
               
               
                  az alperes nem tartotta tiszteletben e szerződési feltételeket, jóllehet nem terjesztett elő semmilyen panaszt, és nem kifogásolta a Bizottság által megküldött terhelési értesítést;
               
            
                  —
               
               
                  amennyiben a kedvezményezett megsérti a szerződésben előírt kötelezettségeket, a szerződés rendelkezései lehetővé teszik a Bizottság számára a szerződés megszüntetését és a pénzügyi hozzájárulás címén kifizetett összegek visszatéríttetését;
               
            
                  —
               
               
                  a különböző emlékeztető és felszólító levelek ellenére az alperes nem fizette vissza a nyújtott forrásokat.